Document ID: 31992R3899

ΚΑΝΟΝΙΣΜΟΣ (ΕΟΚ) αριθ. 3899/92 ΤΗΣ ΕΠΙΤΡΟΠΗΣ
της 23ης Δεκεμβρίου 1992
για την τροποποίηση του κανονισμού (ΕΟΚ) αριθ. 3510/82 που καθορίζει τους συντελεστές εφαρμογής που εφαρμόζονται στους τόνους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευομένων προϊόντων και των προϊόντων υδατοκαλλιέργειας (1), και ιδίως το άρθρο 19 παράγραφος 6,
Εκτιμώντας:
ότι ο κανονισμός (ΕΟΚ) αριθ. 3510/82 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3971/89 (3), καθορίζει τους συντελεστές προσαρμογής που εφαρμόζονται στα διάφορα είδη, μεγέθη και τρόπους παρουσίασης του τόνου 7
ότι η εξέλιξη της κατάστασης στην αγορά του τόνου, μετά τον καθορισμό των εν λόγω συντελεστών, προκάλεσε μεταβολή της σχέσης της εμπορικής αξίας των προϊόντων σε σχέση με το προϊόν-οδηγό 7 ότι η κατάσταση αιτιολογεί την αναθεώρηση των εν λόγω συντελεστών, καθώς και των προϊόντων για τα οποία είχαν ειδικά καθοριστεί οι εν λόγω συντελεστές 7
ότι είναι, ως εκ τούτου, σκόπιμο να τροποποιηθεί το παράρτημα του κανονισμού (ΕΟΚ) αριθ. 3510/82 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3510/82 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Δεκεμβρίου 1992.

Labels: 2
6